REGOLAMENT TAL-KUMMISSJONI (KE) Nru 889/2009
tal-25 ta’ Settembru 2009
li jemenda r-Regolament tal-Kunsill (KE) Nru 73/2009 u jistabbilixxi, għas-sena 2009, limiti baġitarji għall-implimentazzjoni parzjali jew fakultattiva tal-iskema ta’ pagament uniku, previsti mir-Regolament tal-Kunsill (KE) Nru 1782/2003, il-pakketti finanzjarji annwali tal-iskema tal-pagament uniku u l-limiti baġitarji applikabbli għall-pagament tranżitorju tal-frott u l-ħaxix u għall-appoġġ speċifiku, previsti mir-Regolament (KE) Nru 73/2009
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1782/2003 tad-29 ta’ Settembru 2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa u li jemenda r-Regolamenti (KEE) Nru 2019/93, (KE) Nru 1452/2001, (KE) Nru 1453/2001, (KE) Nru 1454/2001, (KE) Nru 1868/94, (KE) Nru 1251/1999, (KE) Nru 1254/1999, (KE) Nru 1673/2000, (KEE) Nru 2358/71 u (KE) Nru 2529/2001 (1), u partikolarment l-Artikolu 64(2) u 70(2) tiegħu,
Wara li kkunsidrat ir-Regolament tal-Kunsill (KE) Nru 73/2009 tad-19 ta’ Jannar 2009 li jistabbilixxi regoli komuni għal skemi ta’ appoġġ dirett għal bdiewa fi ħdan il-politika agrikola komuni u li jistabbilixxi ċerti skemi ta’ appoġġ għal bdiewa, u li jemenda r-Regolamenti (KE) Nru 1290/2005, (KE) Nru 247/2006, (KE) Nru 378/2007 u li jirrevoka r-Regolament (KE) Nru 1782/2003 (2), u b’mod partikolari l-Artikolu 8(2), l-Artikolu 69(3), l-Artikolu 87(3), l-Artikolu 123(1) u t-tieni subparagrafu (1) tal-Artikolu 128 u t-tieni subparagrafu (2) tiegħu,
Billi:
(1)
L-Anness IV tar-Regolament (KE) Nru 73/2009 jistabbilixxi, għal kull Stat Membru, il-limiti li ma jistgħux jinqabżu mill-ammonti totali tal-pagamenti diretti li jistgħu jingħataw matul sena kalendarja fl-Istat Membru msemmi.
(2)
Minħabba t-tnaqqis fil-kwota taz-zokkor tagħha, Spanja ħarġet applikazzjoni fl-2009 tal-iskema tal-għajnuna għall-produtturi tal-pitravi u l-kannamieli previsti fit-taqsima 7 tal-Kapitlu 1 tat-titolu IV tar-Regolament (KE) Nru 73/2009. Konsegwentement hemm bżonn li jiġu riveduti l-limiti stabbiliti fl-Anness IV tar-Regolament imsemmi għal Spanja.
(3)
Skont l-ewwel subparagrafu tal-Artikolu 146(1) tar-Regolament (KE) Nru 73/2009, ir-Regolament (KE) Nru 1782/2003 jiġi mħassar mill-1 ta’ Jannar 2009. Madankollu, uħud minn dawn id-dispożizzjonijiet jibqgħu japplikaw għas-sena 2009.
(4)
Għall-Istat Membru li jimplimenta l-Iskema ta’ Pagament Uniku stabbilita f’Titlu III tar-Regolament (KE) Nru 1782/2003 fl-2009, il-limiti baġitarji għal kull pagament, imsemmija f’Artikoli 66 sa 69 ta’ dak ir-Regolament, għandhom jiġu ffissati għall-2009 bil-kundizzjonijiet stipulati f’Sezzjoni 2 ta’ Kapitlu 5 ta’ Titlu III ta’ dak ir-Regolament.
(5)
Għall-Istati Membri li fl-2009 jużaw l-għażla stabbilita fl-Artikolu 70 tar-Regolament (KE) Nru 1782/2003 u fl-Artikolu 87 tar-Regolament (KE) Nru 73/2009, il-limiti baġitarji li japplikaw għall-pagamenti diretti esklużi mill-iskema ta’ pagament uniku għandhom ikunu ffissati għall-2009.
(6)
Għal raġunijiet ta’ ċarezza, għandhom jiġu ppubblikati l-limiti tal-baġit tal-iskema tal-pagament uniku għall-2009 li jirriżultaw mit-tnaqqis tal-limiti stabbiliti għall-pagamenti msemmija fl-Artikoli 66 sa 70 tar-Regolament (KE) Nru 1782/2003 u fl-Artikolu 87 tar-Regolament (KE) Nru 73/2009, limiti riveduti fl-Anness VIII ta’ dan ir-Regolament.
(7)
Għandhom jiġu ffissati l-pakketti finanzjarji annwali għall-2009 skont l-Artikolu 123(1), tar-Regolament (KE) Nru 73/2009 għall-Istati Membri li fl-2009 jimplimentaw l-iskema ta’ pagament uniku għaż-żona previst fit-2 Kapitlu tat-Titolu V tar-Regolament imsemmi.
(8)
Għal raġunijiet ta’ ċarezza, għandu jiġi ppubblikat l-ammont massimu tal-fondi għad-dispożizzjoni tal-Istati Membri li japplikaw l-iskema ta’ pagament uniku għaż-żona għall-għotja ta’ pagament separat għaz-zokkor fl-2009 skont l-Artikolu 126 tar-Regolament (KE) Nru 73/2009, stabbilit abbażi tan-notifika tagħhom.
(9)
Għal raġunijiet ta’ ċarezza, għandu jiġi ppubblikat l-ammont massimu tal-fondi għad-dispożizzjoni tal-Istati Membri li japplikaw l-iskema ta’ pagament uniku għaż-żona għall-għotja ta’ pagament separat għall-frott u l-ħxejjex fl-2009 skont l-Artikolu 127 tar-Regolament (KE) Nru 73/2009, stabbilit abbażi tan-notifika tagħhom.
(10)
Għall-2009 għandhom jiġu stipulati l-limiti tal-baġit applikabbli għall-pagamenti tranżitorji għall-frott u l-ħxejjex, skont l-Artikolu 128(1) u (2), tar-Regolament (KE) Nru 73/2009, għall-Istati Membri li japplikaw l-iskema ta’ pagament uniku għaż-żona, stabbiliti fuq il-bażi tan-notifika tagħhom.
(11)
Għall-2009 huwa meħtieġ li jiġu stabbiliti l-limiti baġitarji applikabbli għall-appoġġ speċifiku pprovdut fil-Kapitolu 5 tat-Titolu III tar-Regolament (KE) Nru 73/2009, f’konformità mal-Artikolu 69(3) ta’ dan ir-Regolament għall-Istati Membri li jagħtu dan l-appoġġ abbażi tal-Artikolu 72(4) tar-Regolament imsemmi, stabbiliti abbażi tan-notifika tagħhom.
(12)
Għaldaqstant, jeħtieġ li r-Regolament (KE) Nru 73/2009 jiġi emendat.
(13)
Il-miżuri pprovduti f’dan ir-Regolament huma konformi mal-fehma tal-Kumitat ta’ Ġestjoni għall-Pagamenti Diretti,
ADOTTAT DIN ID-DEĊIŻJONI:
Artikolu 1
Fl-Anness IV tar-Regolament (KE) Nru 73/2009, l-ammonti li jikkonċernaw lil Spanja għall-2009 u għas-snin ta’ wara huma sostitwiti mill-ammonti li ġejjin:
“2009
:
5 043,7
2010
:
5 038,4
2011
:
5 021,0
2012
:
5 032,8”
Artikolu 2
1. Il-limiti baġitarji għall-2009 imsemmija fl-Artikoli 66 sa 69 tar-Regolament (KE) Nru 1782/2003 huma stipulati fl-Anness I ta’ dan ir-Regolament.
2. Il-limiti baġitarji għall-2009 imsemmija fl-Artikolu 70(2) tar-Regolament (KE) Nru 1782/2003 u fl-Artikolu 87(3) tar-Regolament (KE) Nru 73/2009 huma stabbiliti fl-Anness II ta’ dan ir-Regolament.
3. Il-limiti baġitarji għall-Iskema ta’ Pagament Uniku msemmija fit-Titolu III tar-Regolament (KE) Nru 73/2009 fl-2009 huma stipulati fl-Anness III ta’ dan ir-Regolament.
4. Il-pakketti finanzjarji annwali għall-2009 msemmija fl-Artikolu 123(1) tar-Regolament (KE) Nru 73/2009 huma stipulati fl-Anness IV ta’ dan ir-Regolament.
5. L-ammonti massimi tal-fondi għad-dispożizzjoni tar-Repubblika Ċeka, tal-Latvja, tal-Litwanja, tal-Ungerija, tal-Polonja, tar-Rumanija u tas-Slovakkja, għall-għotja ta’ pagament separat għaz-zokkor imsemmi fl-Artikolu 126(1), tar-Regolament (KE) Nru 73/2009, fl-2009 huma stipulati fl-Anness V ta’ dan ir-Regolament.
6. L-ammonti massimi tal-fondi għad-dispożizzjoni tar-Repubblika Ċeka, tal-Ungerija, tal-Polonja u tas-Slovakkja, għall-għotja ta’ pagament separat għall-frott u l-ħxejjex imsemmija fl-Artikolu 127(1), tar-Regolament (KE) Nru 73/2009, fl-2009, huma stipulati fl-Anness VI ta’ dan ir-Regolament.
7. Il-limiti massimi baġitarji għall-2009 msemmija fit-tieni subparagrafu tal-Artikolu 128(1) u (2) tar-Regolament (KE) Nru 73/2009 huma stipulati fl-Anness VII ta’ dan ir-Regolament.
8. Il-limiti massimi baġitarji għall-2009 msemmija fl-Artikolu 69(3) tar-Regolament (KE) Nru 73/2009 huma stipulati fl-Anness VIII ta’ dan ir-Regolament.
Artikolu 3
Dan ir-Regolament għandu jidħol fis-seħħ fis-seba’ jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament jorbot fl-intier tiegħu u huwa direttament applikabbli fl-Istati Membri kollha.
Magħmul fi Brussell, il-25 ta’ Settembru 2009.